
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 178 


6 Μαρτίου 1997 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται 
εντός του οικισμού Ποταμού Πεντάχωρου του Δή¬ 
μου Λευκίμμης (Ν. Κέρκυρας) . 1 

Χαρακτηρισμός ως διατηρητέων διωρόφου και ισο¬ 
γείου κτιρίου σε επαφή, φερομένων ως ιδιοκτησία 
Κωνσταντίνου Μελανδινού, που βρίσκονται στην 
Μελίντα Παλαιοχωρίου της νήσου Λέσβου και καθο¬ 


ρισμός ειδικών όρων και περιορισμών δόμησης .. 2 
Τροποποίηση του εγκεκριμένου ρυμοτομικού σχεδίου 

επί της οδού Αλφειού στο Ν. Μαρούσι . 3 

Αναστολή οικοδομικών εργασιών και έκδοση οικοδομι¬ 
κών αδειών για τη μελέτη ανόπλασης τμήματος της 
Π.Ε. Αγ. Ιωάννη και τμήματος της Π.Ε. Κέντρου Δή¬ 
μου Άνω Λιοσίων . 4 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ . 3636/596 Π) 

Χαρακτηρισμός ως διατηρητέου κτιρίου που βρίσκεται 
εντός του οικισμού Ποταμού Πεντάχωρου του Δήμου 
Λευκίμμης (Ν. Κέρκυρας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“ΓΟΚ" και άλλες διατάξεις (Α' 91). 

2. Τις διατάξεις του άρθρου 29Α του Ν. 1588/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Η υπ' αριθμ. 103326/1281/5.12.96 απόφαση «Με¬ 
ταβίβαση αρμοδιοτήτων του Υπουργού και Υφυπουργού 
Περιβάλλοντος, Χωροταξίας και Δημοσίων Έργων στο Γε¬ 
νικό Γ ραμματέα και στους Προϊσταμένους των Γ ενικών Δ/ 
νσεων, Δ/νσεων και Τμημάτων του Υπουργείου Περιβάλ¬ 


λοντος, Χωροταξίας και Δημοσίων Έργων πλην Γενικής 
Γραμματείας Δημοσίων Έργων» (11268/16.12.96). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ {?). 

5. Την από 19.2.1996 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Τη 12-150/1996 γνωμοδότηση του Δημοτικού Συμ¬ 
βουλίου Δήμου Λευκιμμαίων. 

7. Το γεγονός ότι από τις κανονιστικές διατάξεις αυ τής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ,Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του οικισμού Ποταμού Πεντάχωρου του Δήμου 
Λευκίμμης (Ν. Κέρκυρας) - οικία πολεοδόμου Σταμάτη 
Βούλγαρη - όπως φαίνεται με μαύρη διαγράμμιση στο σχε¬ 
τικό πρωτότυπο διάγραμμα με κλίμακα 1:750 που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την 3636/1997 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Ως διατηρητέο χαρακτηρίζεται και το εσωτερικό του 
κτιρίου (διάταξη, στατική δομή, τυχόν διάκοσμος) και τα 
ξυλόγλυπτα λειτουργικά στοιχεία (κλιμακοστάσιο, ερμά¬ 
ρια, θύρες κ.λπ.). 

Δεν θεωρούνται διατηρητέα μεταγενέστερα στοιχεία, 
είτε εσωτερικά είτε εξωτερικά του κτιρίου, που έχουν αλ¬ 
λοιώσει την αρχική αρχιτεκτονική μορφή, (τυπολογία, δια- 
κόσμηση, ή στατική δομή του κτιρίου). 

3. α) Οι εργασίες επισκευής και αποκατάστασης πρέπει 
να συντείνουν στην ανάδειξη της αρχικής ιστορικής φυ¬ 
σιογνωμίας του κτιρίου (αρχιτεκτονική μορφή, εσωτερική 
οργάνωση και λειτουργία). 

β) Επιτρέπεται ο εκσυγχρονισμός των εγκαταστάσεων 
(παροχές) και η εγκατάσταση των απολύτως απαραίτητων 
χώρων υγιεινής και μαγειρείων, εφόσον γίνονται με τον 
πλέον διακριτικό τρόπο και δεν καταστρέφουν την αρχική 
τυπολογία του κτιρίου. 

γ) Στις εργασίες επισκευής και αποκατάστασης και ειδι¬ 
κότερα του φέροντα οργανισμού, χρησιμοποιούνται ίδια ή 
παρεμφερή προς τα αρχικά υλικά. Τα μεσοπατώματα και 

οι στέγες αποκαθίστανται με ξύλινες όπως οι αρχικές κα¬ 
τασκευές. Οι φθορές στον φέροντα οργανισμό της τοιχο¬ 
ποιίας επισκευάζονται με τα ίδια αρχικά υλικά, ενώ επιτρέ¬ 
πεται η ενίσχυσή του με σημειακές επεμβάσεις. Η αντικα¬ 
τάστασή του, εκ τοιχοποιίας και ξυλοδομίας, φέροντα ορ¬ 
γανισμού του κτιρίου με οπλισμένο σκυρόδεμα (υποστη- 
λώματα, δοκοί, πλάκες κ.λπ.) απαγορεύεται. 

4. Στο χαρακτηριζόμενο ως διατηρητέο κτίριο επιτρέπε¬ 
ται η χρήση πολιτιστικών εκδηλώσεων και συνάθροισης 
κοινού. 

5. Ιε περίπτωση ανέγερσης οικοδομών γύρω από την 
οικία Βούλγαρη η σχετική μελέτη της οικοδομικής άδειας 
ελέγχεται από την αρμόδια Επιτροπή Πολεοδομικού και 
Αρχιτεκτονικού Ελέγχου (ΕΠΑΕ) ως προς τη θέση της οι¬ 
κοδομής στο οικόπεδο, ώστε να αναδεικνϋεται το διατη¬ 
ρητέο κτίριο. 

6. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου απαιτείται η έγκριση της 
ΕΠΑΕ. 

Η Πολεοδομική Υπηρεσία αποστέλλει υποχρεωτικά 
στην ΕΠΑΕ το φάκελλο οποιοσδήποτε εργασίας που πρό¬ 


κειται να γίνει στο διατηρητέο κτίριο (επισκευή, συντή¬ 
ρηση, αποκατάσταση, εσωτερική διαρρύθμιση, χρήση 
κ.λπ.) καθώς και εργασία ανέγερσης ή προσθήκης νέου 
κτιρίου στα όμορα οικόπεδα και οι διαμορφώσεις κοινο¬ 
χρήστων χώρων που εφάπτονται στο διατηρητέο κτίριο. 

Οι μελέτες δύναται να υποβάλλονται στο στάδιο της 
προμελέτης. 

Για τις εργασίες στο διατηρητέο κτίριο υποβάλλονται 
έγχρωμες φωτογραφίες όλων των εξωτερικών όψεων του 
κτιρίου όπως και του εσωτερικού του, ώστε να φαίνονται 
όλα τα μορφολογικά, διακοσμητικά και λειτουργικά στοι¬ 
χεία αυτού, εσωτερικά και εξωτερικά του κτιρίου. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ- 
νήοεως. 

Αθήνα, 12 Φεβρουάριου 1997 
Με εντολή Υπουργού 

Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

Αριθ. ΔΠΑ/7359/96 (2) 

Χαρακτηρισμός ως διατηρητέων διωρόφου και ισογείου 
κτιρίου σε επαφή, φερομένων ως ιδιοκτησία Κωνστα¬ 
ντίνου Μελανδινού, που βρίσκονται στην Μελίντα Πα- 
λαιοχωρίου της νήσου Λέσβου και καθορισμός ειδικών 
όρων και περιορισμών δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 “Γενικός Οικοδομικός Κανονισμός” και άλλες 
σχετικές διατάξεις» (ΦΕΚ 91/Α/88). 

2 . Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92. 

3. Το υπ' αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ' αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 

1, ε και παρ. 2, Ε, 8) αυτού. 

5. Την υπ' αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 του Ν. 1892/90» (ΦΕΚ 741/Β/29.11.90). 

6. Το φάκελο του θέματος, ο οποίος διαβιβάστηκε με το 
αριθ. πρωτ. 1840/31.5.96 έγγραφο τηςΔ/νσης Πολεοδο¬ 
μίας και Περιβάλλοντος της Νομαρχιακής Αυτοδιοίκησης 
Λέσβου στο Τμήμα Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου. 

7. Την από 7.11.96 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στον ενδιαφερόμενο με το αρ. πρωτ. ΔΠΑ/3835/ 
20.11.96 έγγραφό μας. 

8. Την με αριθ. πρωτ. 7359/4.12.96 απάντηση του εν¬ 
διαφερομένου ότι αποδέχεται το χαρακτηρισμό του κτι¬ 
ρίου του ως διατηρητέου. 

9. Το γεγονός ότι από τις κανονιστικές διατάξεις αυτής 


της απόφασης δεν προκσλείται δαπάνη σε βάρος του 
Κρατικού προϋπολογισμού και του οικείου ΟΤΑ, αποφασί¬ 
ζουμε: 

1. Χαρακτηρίζονται ως διατηρητέα το διώροφο και ισό¬ 
γειο σε επαφή κτίρια, φερόμενα ως ιδιοκτησία Κωνσταντί¬ 
νου Μελανδρινοϋ, που βρίσκονται στη Μελίντα Παλαιοχω- 
ρίου της νήσου Λέσβου, όπως φαίνονται σημειωμένα στο 
τοπογραφικό διάγραμμα σε κλίμακα 1:5000, που θεωρή¬ 
θηκε από τον Προϊσταμένη του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του 
Υπουργείου Αιγαίου με την αριθμ. 7359/96/97 πράξη της 
και που συνοπτικό του αντίτυπο δημοσιεύεται με την πα¬ 
ρούσα απόφαση, επειδή διαθέτουν αξιόλογα χαρακτηρι¬ 
στικά αρχιτεκτονικά και μορφολογικά στοιχεία. 

2. Στα χαρακτηριζόμενα ως διατηρητέα κτίρια, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και των εν γένει λειτουργικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση, καθώς και επεμβάσεις για λόγους 
λειτουργικούς στο εσωτερικό των χαρακτηρισμένων ως 
διατηρητέων κτιρίων, εφόσον δεν αλλοιώνεται ο αρχιτε¬ 
κτονικός τους χαρακτήρας, 

4. Δεν επιτρέπεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρήση 
των χώρων των κτιρίων. 

5. Για οποιαδήποτε οικοδομική εργασία στο εξωτερικό 
και εσωτερικό των χαρακτηρισμένων ως διατηρητέων κτι¬ 
ρίων και του περιβάλλοντα χώρου των, καθώς και για την 
τοποθέτηση επιγραφών απαιτείται η έγκριση της Επιτρο¬ 
πής Πσλεοδομικού και Αρχιτεκτονικού Ελέγχου (ΕΠΑΕ). 

6. Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Μυτιλήνη, 11 Φεβρουάριου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

(3) 

Τροποποίηση του εγκεκριμένου ρυμοτομικού σχεδίου επί 
της οδού Αλφειού στο Ν. Μαρούσι. 

ΤΟ ΔΗΜ. ΣΥΜΒΟΥΛΙΟ ΤΟΥ ΔΗΜΟΥ ΑΜΑΡΟΥΣΙΟΥ 
(Συνεδρίαση 31η της 31.10.96. Αριθ. απόφ. 569) 
Αφού έλαβε υπόψη: 

1. Την με αριθ. 21644/15.12.95 εισήγηση της Δ/νσης 
Πολεοδομίας του Δήμου Αμαρουσίου. 

2. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του κράτους», όπως τροποποιήθηκαν 
και συμπληρώθηκαν μεταγενέστερα. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 ΦΕΚ 70Α/86 «περί εγκρί- 
σεως τροποποιήσεων σχεδίων πόλεων». 

5. Τις διατάξεις του Ν. 1577/85 ΦΕΞ 210/Α. 

6. Τις διατάξεις του από 21.1.95 Π.Δ. ΦΕΚ 17Α/95 για 
μεταβίβαση αρμοδιοτήτων τροποποιήσεων εγκεκριμένου 
σχεδίου στο Δήμο Αμαρουσίου. 

7. Τις με αριθ. 95/93,55/94 και 475/94 αποφάσεις του 
Δημοτικού Συμβουλίου Αμαρουσίου. 

8. Τις διατάξεις του άρθρου 29Α του Ν. 1558/85 όπως 


τροποποιήθηκε με το άρθρο 27 του Ν. 2081/92 (ΦΕΚ 
15Α) και το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπολογι¬ 
σμού του Δήμου. 

9. Την από 12.10.95 γνωμοδότηση του ΣΧΟΠΝΑ. 

10. Το γεγονός ότι κανείς από τους Δημοτικούς Συμ¬ 
βούλους έχει έννομο συμφέρον όπως δηλώνουν στον 
Πρόεδρο του Δημοτικού Συμβουλίου. 

11. Ότι τηρήθηκε η νόμιμη διαδικασία, αποφασίζει: 

Εγκρίνει μερικώς την τροποποίηση του εγκεκριμένου 
ρυμοτομικού σχεδίου του Δήμου στα Ο.Τ. 736, 739 επί 
της οδού Αλφειού στο Ν. Μαρούσι, δηλαδή χαρακτηρίζει 
την οδό Αλφειού ως πεζόδρομο διατηρεί το πλάτος της 
οδού στα 8.00 μ. και παραμένει το πλάτος της πρασιάς ως 
έχει, όπως φαίνεται και στο συνοδεύον σχεδιάγραμμα. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η παρούσα να δημοαιευθεί στην Εφημερίδα της Κυβερ¬ 
νήσεως. 

Ο Πρόεδρος 
Π. ΚΑΛΟΓΡΙΔΗΣ 


- -Λ· 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 15 (4) 

Αναοτολή οικοδομικών εργασιών και έκδοση οικοδομικών 

αδειών για τη μελέτη ανάπλασης τμήματος της Π.Ε. Αγ. 

Ιωάννη και τμήματος της Π.Ε. Κέντρου Δήμου Άνω 

Λιοσίων. 

Ο ΔΗΜΑΡΧΟΣ ΑΝΩ ΛΙΟΣΙΩΝ 
Έχοντας υπόψη: 

1. Τις διατάξεις του Ν.Δ/τος 17.7.23 όπως συμπληρώ¬ 
θηκαν και τροποποιήθηκαν μεταγενέστερα. 

2. Τις διατάξεις του Α.Ν. 314/1968 (ΦΕΚ 47Α) όπως 
τροποποιήθηκαν και συμπληρώθηκαν. 

3. Την 6462/27.9.95 απόφαση Νομάρχη Δυτ. Αττικής 
«περί συγκρότησης ΣΧΟΠ». 

4. Τη γνωμοδότηση του ΣΧΟΠ Νομού Αττικής από τη 
συνεδρίαση 15.10.96 (πρακ. 42). 

5. Το ΦΕΚ 801/30.7.96 της Αναθεώρησης Εγκεκριμέ¬ 
νου ρυμοτομικού σχεδίου της Π.Ε. Κέντρου. 

6. Το ΦΕΚ 65/9.2.95 της Αναθεώρησης εγκεκριμένου 
ρυμοτομικού σχεδίου της Π.Ε. Αγ. Ιωάννη. 

7. Την 25/14.1.97 απόφαση επί της γνωμοδότησης του 
Συμβουλίου Χωροταξίας (ΣΧΟΠ) του Νομού Δυτικής Αττι¬ 
κής για την αναστολή οικοδομικών εργασιών και έκδοση 
οικοδομικών αδειών. 

8. Το Π.Δ. 178/5.7.1994 (ΦΕΚ 113/6.7.1994) μεταβί¬ 
βαση αρμοδιοτήτων τροποποιήσεων εγκεκριμένων σχε¬ 


δίων πόλης στο Δήμο Άνω Λιοσίων, αποφασίζει: 

Την αναστολή των οικοδομικών εργασιών και έκδοση οι¬ 
κοδομικών αδειών για τη μελέτη ανάπλασης τμήματος της 
Π.Ε. Αγ. Ιωάννη και τμήματος της Π.Ε. Κέντρου και συγκε¬ 
κριμένα: 

1. Π.Ε. Αγ. Ιωάννη (ΦΕΚ 65/9.2.95) ΟΤ 730 - 733 - 734 
-735-736-737-738-739-740-741-742-743-744 

- 745 - 746 - 747 - 748 - 749 - 752 - 753 - 754 - 755 - 756 

- 757 - 758 - 760 - 761 - 762 - 764 - 765 - 766 - 767 - 768 

- 769 - 770 - 771 - 772 - 773 - 774 - 775 - 776 -777 - 781 

- 782 - 783 - 784 - 786 - 787 - 788 - 789 - 790 - 791 - 792 

- 793 - 794. 

2. Π.Ε. Κέντρο (ΦΕΚ 801/30.7.96) 

ΟΤ 20 - 21 - 22 - 23 - 24 - 25 - 26 - 27 - 28 - 29 - 30 - 31 - 
32 - 33 - 33Α - 34 - 34Α - 35 - 35Α - 36 - 36Α - 37 - 38 - 
38Α - 39. 

Εξαιρούνται τα ΟΤ 1907 - 1908 -1911 επειδή αφορούν 
την επέκταση της Π.Ε. Κέντρου για τα οποία δεν έχει γίνει 
διάταγμα. 

Η παρούσα να δημοσιευθεί στην Εφημερίδα της Κυβερ- 
νήσεως. 

Άνω Λιόσια, 28 Φεβρουάριου 1997 

Ο Δήμαρχος 
Ν. ΠΑΠΑΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



